2016

## Foarfaale
* 1. Januoar: In Nürnberg wäd aan Mon truch aan antisemitisken Oungrieper, die sien Offer foar juudsk hoaldt, in't U-Boan-Glais smieten. Die Oungrieper fersoacht, him tou hinnerjen, wier ruuttoukuumen, man die Mon kon rädded wäide.
* Meerte: syriske Regierengstroppen un hiere Ferbuundede, t.B. do Russen, slumpet ju Räächärooberenge fon Palmyra, dät toufoarne fon dän sonaamden Islamisken Stoat heelden waas.
* 22. Meerte: Bie do Terror-Ounsleeke in Brussel kuume 35 Moanskene uum't Lieuwend un moor as 300 wäide ferseerd.
* 27. April: Ätter säkstien Jiere Wulfs-Foarkuumen in Düütsklound wäd in Läichsaksen die eerste Wulf (MT6) mäd amtelk Ferlof doodskeeten, uumdät hie Moanskene tou nai keemen is un sien natüürelke Skjou ferlädden häd. Wildääge kumt dät fon't illegoal Fodderjen.
* 5. Moai: In dät Amphitjooter fon Palmyra, dät do Syriske Regierengstroppen touhoope mäd do Russen fon dän IS tourääch-ärooberd hieden, rakt een Orchester uut Sänt Päitersbuurich een medien-wierksoam Konzert.
* 12. Moai: Ju brasilioanske Präsidäntinne Dilma Rousseff mout dät Präsidenten-Boantje foar säks Mounde uutsätte, uumdät hier ferkierden Uumgong mäd Stoats-Jäild foarsmieten wäd.
* 22. Juni: Ju Regierenge fon Kolumbien slut n eendgultigen Woapen-Stilstound mäd dän links-radikoale Guerilla-Koppel FARC-EP.

* 23. Juni: In een Referendum stämt een Moorhaid fon ju britiske Befoulkenge foar dän Brexit, dät hat dät Uuttreeden fon dät Fereende Köönichriek uut ju Europäiske Union. In Skotlound häd oaber een Moorhaid fon ju Befoulkenge foar dät Ferblieuwen in ju EU stämt, sodät bolde in ju Foulge uur ju Muugelkhaid fon een näi Referendum uur ju Skottiske Uunouhongegaid boald wäd.
* 26. Juni: Ätter ju Fuleendenge fon dän 2007 ounfangde Uutbau wäd die Panamakanoal foar noch grattere Skiepe eepend.
* 13. Juli: In Foulge fon dät Brexit-Referendum lait die britiske Premierminister David Cameron sien Boantje ou, dät dan Theresa May kricht.
* 14. Juli: Bie dän Ounsleek in Nizza möärent aan IS-Terrorist mäd n Lastwoain 86 Ljuude un ferseert moor as 300.
* 15. Juli: in ju Turkäi fersäike Deele fon dät Militär aan Putsk juun Präsident Erdoğan. Die Putsk gungt fail, man 290 Moanskene stierwe.
* 31. August: Dilma Rousseff, ju suspendierde Präsidentinne fon Brasilien, wäd heel un aal ousät.
* 1. September: In ju venezoloanske Haudstääd Caracas gunge sowät een hoolwe Million regierengskritiske Demonstranten ap ju Sträite un aaskje ju Ousättenge fon dän sosjoalistisken Präsident Nicolás Maduro. Dät is ju grootste politiske Kundreekenge in Venezuela sänt Jiertjaande.
* 8. November: Donald Trump, die striedige Kandidoat fon ju Republikoanske Paatäi, wäd as 45. Präsidät fon do Fereende Stoaten fon Amerikoa kädden.
* 10. Dezember: Do Terroristen fon dän sonaamde Islamiske Stoat konnen Palmyra foar't twäide Moal iennieme, uumdät sik syriske un ruske Troppen nu ap do befoulkengsrieke Stääde in't Wääste fon Syrien konzentrierje.
* 19. Dezember: Bie aan Ounsleek ap n Wienoachtsmäärked in Berlin wäide mäd n Lastwoain 12 Moanskene uumebroacht un moor as füüftich ferseerd.

### Sunner niep Doatum
* Dät Zika-Virus, besunners läip foar noch nit tou Waareld keemene Bäidene, sprat sik baldoarich uut, sodät dät ju Gefoar fon ne Pandemie rakt.

## Stuurwen
* 6. Januoar: Silvana Pampanini, italieenske Skauspielerske
* 10. Januoar: David Bowie, britisken Musiker
* 11. Januoar: Albert Onyembo Lomandjo, kongoleesisken roomsk-kathoolsken Biskop
* 14. Januoar: Ellen Meiksins Wood, US-amerikoanske Histoorikerske
* 19. Februoar: Umberto Eco, italieensken Skrieuwer
* 18. Meerte: Guido Westerwelle, düütsken Politiker (FDP)
* 21. April: Prince, US-Musiker
* 6. Moai: Margot Honecker, Politikerske in ju DDR un Wieuwmoanske fon dän Diktoator Erich Honecker.
* 3. Juni: Muhammad Ali, US-Bokser
* 19. Juni: Götz George, düütsken Skauspieler.
* 24. August: Walter Scheel, FDP-Politiker, die fjoode düütske Buundespräsident
* 28. September: Schimon Peres, israelisken Politiker
* 13. Oktober: Bhumibol Adulyadej, Köönich fon Thailound
* 25. November: Fidel Castro, foarigen Diktoator fon Kuba
* 27. Dezember: Carrie Fisher, US-Skauspielerske.

## Ättergjuchte uur Seelter Seeken
* 29. Sept.: Seelterfoaks geht zur Schule (NOZ)